text: Aflyst kamp
  19 marts 2010 kl. 13.53
  Kampen mellem Kolding FC - Thisted FC søndag d. 21. marts er aflyst på grund af dårligt vejr.
  Grundet vejrforholdene de sidste mange måneder, er banen på Kolding Stadion vurderet til at være i så ringe forfatning, at man har set sig nødsaget til at aflyse søndagens planlagte fodboldkamp i 1. divisionen Kolding FC - Thisted FC. 
  Det skriver Kolding FC på deres hjemmeside i dag. Klubben beklager situationen, men kan desværre ikke stille meget andet op end at planlægge en ny dato for kampen. 
  Den næste kamp, der spilles på Kolding Stadion bliver altså opgøret mod Hvidovre IF, der spilles torsdag d. 1. april kl. 15.00.
  I regionen meldes der ikke om andre aflysninger. AC Horsens møder som planlagt Lyngby i aften kl. 18.30, og det samme gør Vejle med Fredericia på Vejle Stadion - eller "Jokri Park" - i morgen eftermiddag kl. 14.45.
  